**Dragi učenici 7.b i 7.a razreda,**

**malo ćemo uvježbati zavisnosložene rečenice.**

**Imate vremena riješiti do petka.** 

**1.Podcrtaj predikate, odvoji zavisnu od glavne surečenice, zaokruži vezničku riječ, odredi vrstu zavisne surečenice i poredak.**

a) Privjesak, koji si dobio na poklon, uvijek nosi sa sobom.

b) Bit će to trenutak koji ćeš pamtiti cijeloga života.

c) Smijao se da su se tresli zidovi.

d) Filmovi nisu kakvi su bili nekada.

e) Potrčali smo gdje su najljepši pašnjaci.

f) Rekli su da su pobijedili.

g) Mislila sam da je Ivan bio pobjednik.

h) Što sam ti darovao, ne vraćaj mi!

i) Jeste doznali kada dolaze po nas?

j) Kako i priliči, tako su i učinili.

k) Ne volim što to skrivaš od majke.

l) Znamo da oni nisu dobri prijatelji.

m) Dok su stajali, ukočile su im se noge.

n)Dobit ćete nagradu koju ste jučer osvojili.

o) Dječaci su da bi ih trebalo svijećom tražiti.

p) Tko ne bude učio, rastužit će se ocjenama.

r)Najsvježija su jutra zimi kad zaledi tlo.

s) Važno je da Karla sutra putuje u Italiju.